wickkiey/tamil-wikipedia-chunked huggingface dataset:
# வடக்கு கலிமந்தான்

**வடக்கு கலிமந்தான்** (ஆங்கிலம்: *North Kalimantan*; மலாய்: *Kalimantan Utara*; இந்தோனேசியம்: *Provinsi Kalimantan Utara*; சீனம்: 北加里曼丹) என்பது போர்னியோ தீவின் இந்தோனேசியப் பகுதியான கலிமந்தானில் அமைந்துள்ள ஒரு மாநிலமாகும்.  
வடக்கு கலிமந்தான் மாநிலம், அதன் வடக்கில் சபா மாநிலம்; மேற்கில் சரவாக் மாநிலம்; ஆகிய மலேசிய மாநிலங்களை எல்லையாகக் கொண்டுள்ளது. தெற்கில் கிழக்கு கலிமந்தான் எனும் இந்தோனேசிய மாநிலத்தையும் நில எல்லையாகப் பகிர்ந்து கொள்கிறது.  
தஞ்சோங் செலோர் (*Tanjung Selor*) எனும் நகரம் வடக்கு கலிமந்தான் மாநிலத்தின் தலைநகரமாகச் செயல்படுகிறது. அதே சமயத்தில் தாராக்கான் (*Tarakan*) எனும் நகரம் அந்த மாநிலத்தில் மிகப்பெரிய நகரமாகவும்; நிதி மையமாகவும் விளங்குகிறது.
# வடக்கு கலிமந்தான்

## பொது

வடக்கு கலிமந்தான் மாநிலம் 25 அக்டோபர் 2012-இல் உருவாக்கப்பட்டது. முன்பு இந்த மாநிலம் கிழக்கு கலிமந்தான் மாநிலத்தில் ஒரு பகுதியாக இருந்தது. அப்போது அதன் வளர்ச்சியில் ஏற்றத்தாழ்வுகள் (*Development Disparity*) இருந்தன. அதைச் சரி செய்வதற்காகவும்; மற்றும் இந்த மாநிலத்தின் மீது மலேசியாவின் செல்வாக்கைக் குறைப்பதற்காகவும், கிழக்கு கலிமந்தான் மாநிலத்தில் இருந்து தனி ஒரு மாநிலமாகப் பிரிக்கப்பட்டு வடக்கு கலிமந்தான் மாநிலம் உருவாக்கப்பட்டது.  
வடக்கு கலிமந்தான் மாநிலம் 71,827.3 சதுர கி.மீ. பரப்பளவைக் கொண்டுள்ளது. 2010—ஆம் ஆண்டு மக்கள் தொகை கணக்கெடுப்பின்படி 524,656 மக்கள் தொகையைக் கொண்டு இருந்தது. 2020-ஆம் ஆண்டு மக்கள் தொகை கணக்கெடுப்பில் அதன் மக்கள் தொகை 701,784-ஆக இருந்தது. அந்தக் காலக் கட்டத்தில் இந்தோனேசியாவில் குறைந்த மக்கள் தொகை கொண்ட மாநிலமாகப் பெயர் பெற்றது.  
இருப்பினும் 2022-இல் புதிய மாநிலமாக தெற்கு பாப்புவா (*South Papu*a) உருவாக்கப் பட்டதும் அந்த நிலை மாறியது. 2021-ஆம் ஆண்டின் நடுப்பகுதியில் வடக்கு கலிமந்தான் மாநிலத்தின் மக்கள் தொகை அதிகாரப்பூர்வ மதிப்பீடு 713,622 ஆகும்.
# வடக்கு கலிமந்தான்

## வரலாறு

மிங் வம்சத்தின் (*Ming Dynasty*), 1368-ஆம் ஆண்டில் இருந்து 1644-ஆம் ஆண்டு வரையிலான சீனா நாட்டு மிங் சி லு (ஆங்கிலம்: *Ming Shilu*; சீனம்: (Chinese: 明史) வரலாற்றுப் பதிவுகளில்; 1417-ஆம் ஆண்டிற்கான பதிவில் சூலு மன்னராட்சியில் (*Sulu Sultanate*); மகாலது கிலமாதிங் (*Mahalatu Gelamading*) எனும் அரசரால் கலிமந்தான் இராச்சியம் ஆளப் பட்டதாகப் பதிவாகி உள்ளது.
# வடக்கு கலிமந்தான்

## வரலாறு

### கலிமந்தான் இராச்சியம்

அந்தக் காலக்கட்டத்தில் கலிமந்தான் இராச்சியத்தை ஓர் இந்து மன்னர் ஆட்சி செய்ததாகவும்; அந்த அரசரின் பெயர் மகாராஜா கலிமாந்தகன் (ஆங்கிலம்: *Maharaja Klainbantangan*; சீனம்: 麻哈剌吐葛 剌麻丁) என்று சீனப் பதிவுகள குறிப்பிடுகின்றன.  
கலிமந்தான் இராச்சியம், பிலிப்பீன்சு இராச்சியத்திற்கு (*Philippine Kingdom*) அடிமையாக இருந்த ஒரு இராச்சியம் என்றும் பதிவு செய்யப்பட்டு உள்ளது. மகாராஜா கலிமாந்தகனின் பட்டப் பெயரான கலிமாந்தகன் எனும் பெயரில் இருந்து கலிமந்தான் இராச்சியத்திற்கு (*Kingdom of Kalimantan*) பெயரிடப்பட்டதாக சீனப் பதிவுகள குறிப்பிடுகின்றன.  
வடக்கு கலிமந்தான் மாநிலம், பின்னர் புலுங்கான் சுல்தானகத்தின் (*Sultanate of Bulungan*) ஒரு பிரதேசமாக மாறியது. இந்த புலுங்கான் சுல்தானகம் கடலோரத்தில் வாழ்ந்த காயான் (*Kayan*) குழுவின் தலைவராக இருந்த உமாப்பன் (*Uma Apan*) என்பவரால் நிறுவப்பட்டது.
# வடக்கு கலிமந்தான்

## வரலாறு

### புலுங்கான் இந்து இராச்சியம்

16-ஆம் நூற்றாண்டில், அசுங் லுவான் (*Asung Luwan*) என்று அழைக்கப்படும் காயான் இளவரசி, புரூணையில் இருந்து காணாமல் போனதாகக் கூறப்படும் டத்து மென்காங் (*Datuk Mencang*) என்று அழைக்கப்படும் ஓர் இந்து பிரபுவை மணந்தார். அதைத் தொடர்ந்து தஞ்சோங் செலோர் நகரத்தை மையமாகக் கொண்டு ஒரு சுதேச அரசும்; இந்து மத வம்சாவளியும் நிறுவப்பட்டன. இந்தச் சுதேச புலுங்கான் இராச்சியம்தான் பின்னர் காலத்தில் புலுங்கான் சுல்தானகம் என மாற்றம் கண்டது.  
அந்தக் கட்டத்தில் இந்த புலுங்கான் இராச்சியம்; தானா தீடுங் (*Tana Tidung*), மலினாவ் (*Malinau*), நுனுக்கான் (*Nunukan*), தாராக்கான் (*Tarakan*) மற்றும் சபாவின் சில பகுதிகளைக் கையகப்படுத்தி இருந்தது.
# வடக்கு கலிமந்தான்

## வரலாறு

### கூத்தாய் இராச்சியம்

புலுங்கான் இராச்சியம், பெராவு (*Berau*) எனும் போர்னியோ அரசிற்கு அடிமை அரசாக இருந்தது. அதே சமயத்தில் பெராவு அரசு, கூத்தாய் இராச்சியத்தின் (*Kingdom of Kutai*) அடிமையாக இருந்தது. அடுத்தடுத்த போர்களின் போது, புலுங்கான் இராச்சியம், புரூணை அரசின் கைகளில் விழுந்தது.  
அதன் பின்னர் சூலு சுல்தானகத்துடன் (Sultanate of Sulu) ஒப்பந்தங்கள் செய்யப்பட்ட பின்னர், புலுங்கான் அரசு அதிகாரப்பூர்வமாக சூலு சுல்தானகத்தின் கட்டுப்பாட்டின் கீழ் வந்தது.
# வடக்கு கலிமந்தான்

## புலுங்கான் சுல்தானகம்

1777-ஆம் ஆண்டில், புலுங்கான் அரச குடும்பம் இந்து சமயத்தில் இருந்து இசுலாம் சமயத்திற்கு மாறியது. மன்னர் வீரா அமீர் (*Wira Amir*) தன் பெயரை அஜி முகம்மது (*Aji Muhammad*) என்றும்; சுல்தான் அமிருல் முக்மினின் (*Sultan Amirul Mukminin*) என்றும் மாற்றிக் கொண்டார். புலுங்கான் இராச்சியம் என்பது புலுங்கான் சுல்தானகம் என மாறியது.
# வடக்கு கலிமந்தான்

## புலுங்கான் சுல்தானகம்

### பிரித்தானிய வடக்கு போர்னியோ நிறுவனம்

1853-ஆம் ஆண்டில், புலுங்கான் சுல்தானகத்தின் (*Kesultanan Bulungan*) மீது டச்சுக்காரர்கள் தங்கள் அதிகாரத்தைத் திணிக்க ஓர் அரசியல் ஒப்பந்தத்தில் (*Politiek Contract*) கையெழுத்திட்டனர். அந்தக் கட்டத்தில் சூலு சுல்தானகம், பிலீப்பீன்சில் இருந்த எசுப்பானியா நாட்டுக் கடல் படையுடன் போரில் ஈடுபட்டு இருந்ததால் சூலு சுல்தானகத்தால் பதில் நடவடிக்கை எடுக்க முடியவில்லை.  
பின்னர் 1881-ஆம் ஆண்டில், வடக்கு போர்னியோவில், பிரித்தானிய வடக்கு போர்னியோ நிறுவனம் (*British North Borneo Company*) (**BNBC**) உருவாக்கப்பட்டது. அன்றைய வடக்கு போர்னியோ தான் இன்றைய இன்றைய சபா மாநிலம். வடக்கு போர்னியோவை, பிரித்தானிய அதிகார வரம்பிற்குள் வைத்து, தாவாவ் பகுதியை பிரித்தானிய வடக்கு போர்னியோ நிறுவனம் உரிமை கோரியது.
# வடக்கு கலிமந்தான்

## புலுங்கான் சுல்தானகம்

### இரண்டாம் உலகப் போர்

ஆங்கிலேயர்களுடன் நீண்ட பேச்சுவார்த்தை நடந்தது. அதன் பிறகு, இந்தோனேசியாவை ஆட்சி செய்த டச்சுக்காரர்கள் 1915-ஆம் ஆண்டில் தாவாவ் பகுதியின் பிரித்தானிய எல்லைகளை அங்கீகரித்தனர். அந்த எல்லைதான் இப்போது சபா மாநிலத்திற்கும் வடக்கு கலிமந்தானுக்கும் இடையிலான எல்லையாகும்.  
இரண்டாம் உலகப் போரின் போது, ஜப்பானிய ஆக்கிரமிப்புப் படைகள் புலுங்கான் இராச்சியத்துடன் ஓர் ஒப்பந்தம் செய்து கொண்டன. அதன் மூலமாக ஜப்பானியர்கள் புலுங்கான் இராச்சியத்தின் இயற்கை வளங்களைப் பகிர்ந்து கொண்டனர். அதற்கு மாற்றமாக ஜப்பானிய ஆக்கிரமிப்பில் இருந்து புலுங்கான் இராச்சியம் தப்பித்தது.
# வடக்கு கலிமந்தான்

## புல்டிகன் சோக நிகழ்ச்சி

1963-ஆம் ஆண்டில், இந்தோனேசியா-மலேசியா மோதலின் போது, மலேசியா எனும் ஒரு புதிய நாடு உருவாக்கத்தில் புலுங்கான் சுல்தானகத்தின் நிலைப்பாடு தெளிவற்றதாக இருந்தது. ஏப்ரல் 1964-இல், புலுங்கான் பிரபுகளுக்கும் (*Bulungan Aristocracy*) மலேசியாவிற்கும் இடையிலான உறவுகளை நிரூபிக்கும் ஓர் ஆவணம் கண்டுபிடிக்கப்பட்டது.  
அந்த ஆவணம் இந்தோனேசியா-மலேசியா மோதலின் போது மலேசியா உருவாவதை ஆதரித்தது. மலேசியாவுடன் இணைவதைப் பற்றியும் சொல்லப்பட்டு இருந்தது.
# வடக்கு கலிமந்தான்

## புல்டிகன் சோக நிகழ்ச்சி

### புலுங்கான் அரச குடும்பத்தினரை கொலை செய்ய கட்டளை

24 ஏப்ரல் 1964-இல், முல்லவர்மன் பிராந்திய இராணுவப் பிரிவின் தலைவர் (*Leader of Regional Military Commands Mulawarman*), பிரிகேடியர் ஜெனரல் சோகர்ஜோ (*Brigadier General Soeharjo*), புலுங்கான் பிரபுத்துவத்தைக் கைப்பற்றி புலுங்கான் பிரபுக்களைக் கொல்ல உத்தரவிட்டார்.  
2 ஜூலை 1964-இல், இராணுவ அதிகாரி பி. சிமாதுபாங் (*Letnan B. Simatupang*) மற்றும் தளபதி புந்தாரான் (*Captain Buntaran*) ஆகியோரை புலுங்கான் சுல்தான் அன்புடன் வரவேற்றார்.  
3 ஜூலை 1964 வாக்கில், பிரவிஜயா 517 (*Brawijaya 517*) எனும் இராணுவப் பிரிவால் புலுங்கான் அரண்மனை மீது படையெடுக்கப்பட்டது. அரண்மனை எரிக்கப்பட்டு சூறையாடப்பட்டது. மேலும் அரச குடும்ப உறுப்பினர்கள் கொல்லப் பட்டனர்.
# வடக்கு கலிமந்தான்

## புல்டிகன் சோக நிகழ்ச்சி

### இந்தோனேசிய தேசிய ஆயுதப் படை

புர்கான் சாபியர் (*Burhan Djabier*) என்பவர் தன் 1991-ஆம் ஆண்டு நூலில் (*East Kalimantan: The Decline of a Commercial Aristocracy*) எழுதி இருப்பது:  
பிரிகேடியர் ஜெனரல் சோகர்ஜோ ஒரு அறியப்பட்ட இடதுசாரி மற்றும் அரசியல் ரீதியாக பிணைக்கப்பட்டவராக கருதப் படுவதால், இந்தோனேசிய தேசிய ஆயுதப் படைகள் (*Tentara Nasional Indonesia - TNI*) தலைமையகம் அவரை மாற்றவோ அல்லது மாற்றுவதற்கு முயற்சிகள் செய்யவோ இல்லை.  
பெரும்பாலான இடதுசாரிகளும்; இந்தோனேசியாவின் கம்யூனிஸ்டு கட்சியாளர்களும் (*Partai Komunis Indonesia - PKI*) புலுங்கான் அரச குடும்பத்திற்கு விரோதமாக இருந்தனர். அரச அரண்மனை எரிப்பு மற்றும் அரச இனச் சுத்திகரிப்புக்கு இந்தோனேசியாவின் கம்யூனிஸ்டு கட்சி பொறுப்பாக இருக்கலாம் என்றும் அறியப்பட்டது.
# வடக்கு கலிமந்தான்

## புல்டிகன் சோக நிகழ்ச்சி

### புலுங்கான் அரச குடும்பத்தினர் மலேசியாவிற்கு தப்பிச் செல்லுதல்

எஞ்சியிருந்த புலுங்கான் அரச குடும்பத்தினர் மலேசியாவிற்குத் தப்பிச் சென்றனர். பின்னர் மலேசியக் குடியுரிமை பெற்றனர். மலேசிய அரசாங்கத்தின் பாதுகாப்பில் வாழ்ந்து வந்தனர்.  
2017-ஆம் ஆண்டில், 53 ஆண்டுகளுக்குப் பின்னர், புலுங்கான் அரச குடும்பத்தினர் தாங்கள் மீண்டும் இந்தோனேசிய குடிமக்களாக மாறுவதாக அறிவித்தனர். இந்தோனேசிய அரசாங்கம் அமைதி காத்து வருகிறது.  
| தாராக்கான் பிரிவு | தாராக்கான் | 0.756 |  |  |  |  |  |
| --- | --- | --- | --- | --- | --- | --- | --- |
| புலுங்கான் பிரிவு | தஞ்சோங் செலோர் | 0.712 |  |  |  |  |  |
| மலினாவ் பிரிவு | மலினாவ் | 0.717 |  |  |  |  |  |
| நுனுக்கான் பிரிவு | நுனுக்கான் | 0.656 |  |  |  |  |  |
| தானா தீடோங் பிரிவு | தீடோங் பாலே | 0.670 |  |  |  |  |  |
| ***மொத்தம்*** | ** | ** | ** | ** | *தஞ்சோங் செலோர்* | 0.705 | } |
# வடக்கு கலிமந்தான்

## மக்கள் தொகையியல்

### இனம்

வடக்கு கலிமந்தானில் பெரும்பாலோர் டயாக், ஜாவானிய மக்கள் ஆகும். மற்றும் தீடோங் (*Tidung*) புலுங்கான் மக்கள் (*Bulungan*), சூலு இனக்குழு (*Suluk*) பஞ்சார் மக்கள் (*Banjarese*), மூருட் (*Murut*), லுன் பாவாங் (*Lun Bawang*), லுன் டாயே (*Lun Dayeh*) இனக் குழுவினரும் குறிப்பிடத்தக்க அளவில் மக்கள்தொகையைக் கொண்டுள்ளனர்.
# வார்ப்புரு:தில்லி சுல்தானகம்

<includeonly>  
| liststyle = text-align: ; padding: 0 0 ;
| listtitlestyle = text-align: ; background:#EEDC82; padding: 0 0 ;  
| heading1 = ஆண்ட அரசமரபுகள்
| heading1style = background:#EEDC82; -bottom: solid lightyellow ;  
| list1name = மம்லூக்
| list1title = மம்லூக் அரசமரபு
| list1 =  
| heading2 =
| heading2style =  
| list2name = கல்சி
| list2title = கல்சி அரசமரபு
| list2 =  
| heading3 =
| heading3style =  
| list3name = துக்ளக்
| list3title = துக்ளக் அரசமரபு
| list3 =  
| heading4 =
| heading4style =  
| list4name = சையிது
| list4title = சையிது அரசமரபு
| list4 =  
| heading5 =
| heading5style =  
| list5name = லௌதி
| list5title = லௌதி அரசமரபு
| list5 =  
}}</includeonly>
<noinclude>  
</noinclude>
# புதிய பன்னாட்டு விமான நிலையம், கோவா

**கோவா புதிய பன்னாட்டு விமான நிலையம்** (ஐஏடிஏ**: GOX,** ஐசிஏஓ**: VOGA)** அல்லது **மோப்பா பன்னாட்டு விமான நிலையம்** என்பது கோவா மாநிலத்தில் வடக்கு கோவா மாவட்டத்தில் மோப்பா நகரில் கட்டப்பட்டுள்ள விமான நிலையமாகும். GMR நிறுவனத்தால் ₹3,000 கோடி செலவில் இந்த விமான நிலையம் கட்டப்பட்டது. கோவாவின் முன்னாள் முதல்வர் மற்றும் இந்தியாவின் முன்னாள் பாதுகாப்பு துறை அமைச்சரான மறைந்த மனோகர் பாரிக்கர் நினைவாக இந்த விமான நிலையம் மனோகர் பாரிக்கர் விமான நிலையம் என பெயரிடப்பட்டுள்ளது.  
இது கோவா மாநிலத்தின் இரண்டாவது சர்வதேச விமான நிலையமாகும். 11 டிசம்பர் 2022 ஆம் ஆண்டு இந்த விமான நிலையம் திறக்கப்பட்டது.
# தில்லி சுல்தானக ஆட்சியாளர்களின் பட்டியல்

இப்பட்டியல் தில்லி சுல்தானகத்தின் ஆட்சியாளர்களைக் கொண்டுள்ளது.
# தில்லி சுல்தானக ஆட்சியாளர்களின் பட்டியல்

## மம்லூக் அரசமரபு (1206–1290)

| 1 | குத்புத்தீன் ஐபக் | 1150 | 14 நவம்பர் 1210 | 25 சூன் 1206 | 14 நவம்பர் 1210 |  |  |
| --- | --- | --- | --- | --- | --- | --- | --- |
| 2 | ஆராம் ஷா | *தெரியவில்லை* | சூன் 1211 | திசம்பர் 1210 | சூன் 1211 | ஐபக்கின் மகன் |  |
| 3 | சம்சுத்தீன் இல்த்துத்மிசு | *தெரியவில்லை* | 30 ஏப்ரல் 1236 | சூன் 1211 | 30 ஏப்ரல் 1236 | ஐபக்கின் மருமகன் |  |
| 4 | உருக்னுதீன் பிரூசு (முதலாம் பிரூசு) | *தெரியவில்லை* | 19 நவம்பர் 1236 | ஏப்ரல்/மே 1236 | நவம்பர் 1236 | இல்த்துத்மிசின் மகன் |  |
| 5 | ரசியா பேகம் | *தெரியவில்லை* | 15 அக்டோபர் 1240 | நவம்பர் 1236 | 20 ஏப்ரல் 1240 | இல்த்துத்மிசின் மகள் |  |
| 6 | முயிசுதீன் பக்ரம் | 9 சூலை 1212 | 15 மே 1242 | மே 1240 | 15 மே 1242 | இல்த்துத்மிசின் மகன் |  |
| 7 | அலாவுதீன் மசூத் ஷா | *தெரியவில்லை* | 10 சூன் 1246 | மே 1242 | 10 சூன் 1246 | உருக்னுதீன் பிரூசின் மகன் |  |
| 8 | நசீருதீன் மகுமூது ஷா (முதலாம் மகுமூது) | 1229 அல்லது 1230 | 18 பெப்ரவரி 1266 | 10 சூன் 1246 | 18 பெப்ரவரி 1266 | இல்த்துத்மிசின் மகன் |  |
| 9 | கியாசுத்தீன் பல்பான் | 1216 | 1287 | பெப்ரவரி 1266 | 1287 | இல்த்துத்மிசின் அரசவையில் இருந்த துருக்கிக் உயர் குடியினர் |  |
| 10 | முயிசுதீன் கைகபாத் | 1269 | 1 பெப்ரவரி 1290 | 1287 | 1 பெப்ரவரி 1290 | பால்பனின் பேரன் |  |
| 11 | சம்சுதீன் கய்குமர்சு | 1285/1287 | 13 சூன் 1290 | 1 பெப்ரவரி 1290 | 13 சூன் 1290 | கைகபாத்தின் மகன் | } |
# தில்லி சுல்தானக ஆட்சியாளர்களின் பட்டியல்

## கல்சி அரசமரபு (1290–1320)

| 12 | ஜலாலுதீன் ஃபைருஸ் கில்ஜி (இரண்டாம் பிரூசு) | 1220 | 19 சூலை 1296 | 13 சூன் 1290 | 19 சூலை 1296 |  |  |
| --- | --- | --- | --- | --- | --- | --- | --- |
| – | உருக்னுதீன் இப்ராகிம் | *தெரியவில்லை* | 1296க்குப் பிறகு | சூலை 1296 | நவம்பர் 1296 | சலாலுதீன் கல்சியின் மகன். இவர் சிறிது காலமே ஆட்சி புரிந்தார். பட்டியல்களில் இவரது பெயரை எப்பொழுதும் இவர் குறிப்பிடவில்லை. |  |
| 13 | அலாவுதீன் கில்சி | அண். 1266 | 4 சனவரி 1316 | நவம்பர் 1296 | 4 சனவரி 1316 | சலாலுதீன் கல்சியின் அண்ணன் மகன் மற்றும் மருமகன் |  |
| 14 | சிகாபுதீன் ஒமர் | 1310 அல்லது 1311 | ஏப்ரல் 1316 | 5 சனவரி 1316 | ஏப்ரல் 1316 | அலாவுதீன் கில்சி மகன் |  |
| 15 | குத்புத்தீன் முபாரக் ஷா | 1299 | 9 சூலை 1320 | 14 ஏப்ரல் 1316 | 1 மே 1320 | அலாவுதீன் கில்சி மகன் | } |
# தில்லி சுல்தானக ஆட்சியாளர்களின் பட்டியல்

## அரசமரபுகளுக்கு வெளியில் (1320)

| 16 | குஸ்ரவு கான் | *தெரியவில்லை* | 1320 | 10 சூலை 1320 | 5 செப்டம்பர் 1320 | இவர் சிறிது காலமே ஆட்சி செய்தார். அரசமரபைத் தோற்றுவிக்கவில்லை. | } |
| --- | --- | --- | --- | --- | --- | --- | --- |
# தில்லி சுல்தானக ஆட்சியாளர்களின் பட்டியல்

## துக்ளக் அரசமரபு (1320–1414)

| 17 | கியாதல்தீன் துக்ளக் (முதலாம் துக்ளக்) | *தெரியவில்லை* | 1 பெப்ரவரி 1325 | 8 செப்டம்பர் 1320 | 1 பெப்ரவரி 1325 |  |  |
| --- | --- | --- | --- | --- | --- | --- | --- |
| 18 | முகம்மது பின் துக்ளக் (இரண்டாம் முகம்மது) | அண். 1290 | 20 மார்ச் 1351 | 1 பெப்ரவரி 1325 | 20 மார்ச் 1351 | கியாதல்தீன் துக்ளக்கின் மகன் |  |
| 19 | பிரூசு ஷா துக்ளக் (மூன்றாம் பிரூசு) | 1309 | 20 செப்டம்பர் 1388 | 23 மார்ச் 1351 | 20 செப்டம்பர் 1388 | கியாதல்தீன் துக்ளக்கின் மருமகன் |  |
| 20 | துக்ளக் கான் (இரண்டாம் துக்ளக்) | *தெரியவில்லை* | 14 மார்ச் 1389 | 20 செப்டம்பர் 1388 | 14 மார்ச் 1389 | பிரூசு ஷா துக்ளக்கின் பேரன் |  |
| 21 | அபு பக்கர் ஷா | *தெரியவில்லை* | 1390க்குப் பிறகு | 15 மார்ச் 1389 | ஆகத்து 1390 | பிரூசு ஷா துக்ளக்கின் பேரன் |  |
| 22 | மூன்றாம் நசீருதீன் முகம்மது ஷா (மூன்றாம் முகமம்து) | *தெரியவில்லை* | 20 சனவரி 1394 | 31 ஆகத்து 1390 | 20 சனவரி 1394 | பிரூசு ஷா துக்ளக்கின் மகன் |  |
| 23 | அலாவுதீன் சிக்கந்தர் ஷா | *தெரியவில்லை* | 8 மார்ச் 1394 | 22 சனவரி 1394 | 8 மார்ச் 1394 | மூன்றாம் நசீருதீன் முகம்மது ஷாவின் மகன் |  |
| 24 | நசீருதீன் மகுமூது ஷா துக்ளக் | *தெரியவில்லை* | பெப்ரவரி 1413 | மார்ச் 1394 | பெப்ரவரி 1413 | மூன்றாம் நசீருதீன் முகம்மது ஷாவின் மகன் |  |
| – | நசீருதீன் நுஸ்ரத் ஷா துக்ளக் | *தெரியவில்லை* | 1398 அல்லது 1399 | சனவரி 1395 | 1398 அல்லது 1399 | துக்ளக் கானின் சகோதரன். மகுமூது ஷாவின் எதிரி மன்னர், அரியணைக்கு உரிமை கோரியவர், துணை ஆட்சியாளர். | } |
# தில்லி சுல்தானக ஆட்சியாளர்களின் பட்டியல்

## சையிது அரசமரபு (1414–1451)

| 25 | கிசிர் கான் | *தெரியவில்லை* | 20 மே 1421 | 28 மே 1414 | 20 மே 1421 |  |  |
| --- | --- | --- | --- | --- | --- | --- | --- |
| 26 | முபாரக் ஷா | *தெரியவில்லை* | 19 பெப்ரவரி 1434 | 21 மே 1421 | 19 பெப்ரவரி 1434 | கிசிர் கானின் மகன் |  |
| 27 | முகம்மது ஷா (நான்காம் முகம்மது) | *தெரியவில்லை* | சனவரி 1445 | பெப்ரவரி 1434 | சனவரி 1445 | கிசிர் கானின் பேரன் |  |
| 28 | ஆலம் ஷா | *தெரியவில்லை* | சூலை 1478 | சனவரி 1445 | 19 ஏப்ரல் 1451 | முகம்மது ஷாவின் மகன் | } |
# தில்லி சுல்தானக ஆட்சியாளர்களின் பட்டியல்

## லௌதி அரசமரபு (1451–1526)

| 29 | பலூல் லௌதி | 1420 | 12 சூலை 1489 | 19 ஏப்ரல் 1451 | 12 சூலை 1489 |  |  |
| --- | --- | --- | --- | --- | --- | --- | --- |
| 30 | சிக்கந்தர் லௌதி (இரண்டாம் சிக்கந்தர்) | 17 சூலை 1458 | 21 நவம்பர் 1517 | 17 சூலை 1489 | 21 நவம்பர் 1517 | பலூல் லௌதியின் மகன் |  |
| 31 | இப்ராகிம் லௌதி | 1480 | 21 ஏப்ரல் 1526 | நவம்பர் 1517 | 21 ஏப்ரல் 1526 | சிக்கந்தர் லௌதியின் மகன் | } |
# தில்லி சுல்தானக ஆட்சியாளர்களின் பட்டியல்

## ஆதாரங்கள்

- Dynastic Chart, தி இம்பீரியல் கெசட்டியர் ஆப் இந்தியா, v. 2, *p.&nbsp;368.*
-
- Lodī dynasty - பிரித்தானிக்கா கலைக்களஞ்சியம்
- City List – Delhi Sultanate Rulers, First to Last
- The Delhi Sultanate : How Many Lists of Dynasties and Rulers Delhi Sultanate?
# தில்லி சுல்தானக ஆட்சியாளர்களின் பட்டியல்

## மற்ற இலக்கியம்

- Sen, Sailendra (2013). A Textbook of Medieval Indian History. Primus Books. ISBN 978-9-38060-734-4.
# அட் யாய்

**அட் யாய்** (மலாய்: *Haad Yai*; ஆங்கிலம்: *Haad Yai* அல்லது *Had Yai*; தாய்: หาดใหญ่); என்பது தெற்கு தாய்லாந்தில், மலேசியா-தாய்லாந்து எல்லைக்கு அருகில் உள்ள ஒரு நகரமாகும். இந்த நகரம் பாங்காக்கிற்கு தெற்கே 946 கி.மீ. (588 மைல்) தொலைவில் உள்ளது. மேலும் 156,802 (2019) மக்கள் தொகையைக் கொண்டுள்ளது.  
அட் யாய் என்பது சொங்கலா (*Songkhla province*) மாநிலத்தின் மிகப்பெரிய நகரமாகும். மேலும் இது கிரேட்டர் அட் யாய்-சோங்க்லா பெருநகரப் பகுதியின் (*Greater Hat Yai-Songkhla Metropolitan Area*) ஒரு பகுதியாகும்.  
சொங்கலா நகரம் பெரும்பாலும் மாநிலத் தலைநகராக தவறாக கருதப்படுகிறது. உண்மையில், சொங்கலா என்பது நிர்வாகம் மற்றும் கலாசார மையமாக உள்ளது; அதே நேரத்தில் அட் யாய் நகரம் ஒரு வணிக மையமாக உள்ளது.
# அட் யாய்

## வரலாறு

அட யாய் நகருக்கு முதலில் கோக் சாமெட் சுன் (Khok Samet Chun) என்று பெயரிடப்பட்டது, தெற்கு தொடருந்து நிலையம் அங்கு கட்டப்படும் வரை அட் யாய் ஒரு சிறிய கிராமமாக இருந்தது.
# அட் யாய்

## போக்குவரத்து

### அட் யாய் தொடருந்து நிலையம்

தொடருந்து பாதை கட்டப்பட்டதில் இருந்து அட் யாய் சந்திப்பு தெற்கு தாய்லாந்தின் போக்குவரத்து மையமாக மாறியுள்ளது. தெற்கு தாய்லாந்தில் உள்ள மிகப்பெரிய தொடருந்து நிலையங்களில் ஒன்றான அட் யாய் தொடருந்து நிலையம் (*Hat Yai Railway Station*) ஒரு பன்னாட்டு தொடருந்து நிலையமாகும்.  
இது தாய்லாந்து மாநில தொடருந்து நிறுவனத்தின் (*State Railway of Thailand*) மூலம் சேவையாற்றும் 26 தொடருந்துகள்; மற்றும் மலாயா தொடருந்து நிறுவனம் (**KTMB**) மூலம் சேவையாற்றும் 2 தொடருந்துகள் உட்பட ஒரு நாளைக்கு 28 பயணிகள் தொடருந்துகளைக் கையாளுகிறது. அட் யாய் தெற்கு தாய்லாந்தில் உள்ளூர் தொடருந்து சேவைகளுக்கான மையமாகவும் உள்ளது.
# அட் யாய்

## போக்குவரத்து

### அட் யாய் பேருந்து நிலையம்

இரயில் பாதைக்கு இணையாக ஆசிய நெடுஞ்சாலை 2 (*Asian highway 2*); ஆசிய நெடுஞ்சாலை 18 (*Asian highway 18*) அட் யாயில் இருந்து தெற்கே தீபகற்ப மலேசியாவின் கிழக்கு கடற்கரையில் செல்கிறது.  
அட் யாய் பேருந்து நிலையம் (*Hat Yai Bus Terminal*) தெற்கு தாய்லாந்தில் உள்ள ஒரு முக்கிய போக்குவரத்து மையமாகும். இந்த நிலயம் அட் யாய் நகரத்தின் தெற்கு பிராந்தியத்தில் உள்ள ஒவ்வொரு நகரத்தையும் இணைக்கிறது. மற்றும் பாங்காக்; நாகோன் இரட்சசிமா (*Nakhon Ratchasima*) மாநகரங்கள் உள்ளிட்ட பிற நகரங்களுடன் இணைக்கும் பேருந்து சேவைகளை வழங்குகிறது.
# அட் யாய்

## போக்குவரத்து

### அட் யாய் பன்னாட்டு வானூர்தி நிலையம்

அட் யாய் பன்னாட்டு வானூர்தி நிலையம் (*Hat Yai International Airport*) (டிசம்பர் 1972-இல் பன்னாட்டு வானூர்தி நிலையமாக மேம்படுத்தப்பட்டது. இந்த பன்னாட்டு வானூர்தி நிலையம், அட் யாய் நகரத்தில் இருந்து 9 கி.மீ. தொலைவில் உள்ளது. தாய்லாந்து முழுவதும் உள்ள இடங்களுக்குச் சேவை செய்கிறது. மற்றும் அட் யாய் நகரத்தை கோலாலம்பூர் மற்றும் சிங்கப்பூர் மாநகரங்களுடன் இணைக்கிறது.  
மெக்காவிற்கு புனித யாத்திரை செல்லும் முசுலிம்களுக்கு இது ஒரு முக்கியமான வானூர்தி நிலையமாகும். இந்த வானூர்தி நிலையம் தாய்லாந்தின் ஐந்தாவது பரபரப்பான விமான நிலையமாக பட்டியலிடப்பட்டு உள்ளது, 2018-இல் 4,256,107 பயணிகளுக்குச் சேவை செய்து உள்ளது.
# அட் யாய்

## மக்கள்தொகையியல்

மக்கள்தொகை அடிப்படையில், தாய்லாந்து மலாய் மக்கள் *(Thai Malays*); தாய்லாந்து சீனர் மக்கள் (*Thai Chinese*); தாய்லாந்தின் மற்ற நகரங்களை விட அட் யாய் நகரில் அதிகமாய் வாழ்கிறார்கள் என்பது குறிப்பிடத்தக்கது.  
அட் யாயில் பேசப்படும் முக்கிய மொழிகள் தெற்கு தாய்லாந்து (*Southern Thai*) பேச்சுவழக்கு மற்றும் சொங்கலா மலாய் (*Songkhla Malay*). அட் யாயின் மக்கள்தொகை 2019-ஆம் ஆண்டு நிலவரப்படி 156,802 ஆக இருந்தது. தாய்லாந்து நாட்டில் பாங்காக், நோந்தாபுரி (*Nonthaburi*) மற்றும் பாக் கிரெட்டு (*Pak Kret*) நகரங்களுக்குப் பிறகு மக்கள்தொகையில் நான்காவது இடத்தில் உள்ளது.
# அட் யாய்

## அட் யாய் சந்தைகள்

தாய்லாந்து நாட்டு மக்களுக்கும் மற்றும் வெளிநாட்டினருக்கும் கடை உலா இடமாக அட் யாய் புகழ் பெற்றுள்ளது. நகரம் முழுவதும் பல்பொருள் அங்காடிகள், வணிக வளாகங்கள் மற்றும் சந்தைகள் உள்ளன.  
நிப்பாட் உ திட் (Nipat U-tid 1, 2 & 3) சாலைகளில் உள்ள சுந்திசுக் (*Suntisook*) சந்தை மிகவும் பிரபலமானது. இறக்குமதி செய்யப்பட்ட பதப்படுத்தப்பட்ட உணவு, அழகுசாதனப் பொருட்கள், துணிகள், மின்சாதனங்கள் முக்கிய விற்பனைப் பொருள்களாக விளங்குகின்றன. நகரின் முக்கிய காய்கறிச் சந்தை தொடருந்து நிலையத்திற்கு அருகில் அமைந்துள்ளது.  
மற்றொரு புகழ்பெற்ற சந்தை சுபசார்ன் ருங்சன் சாலையில் (*Supasarn Rungsan*) உள்ள கிம் யோங் (*Kim Yong*) சந்தை. கிம் யோங் சந்தை என்பது அட் யாய், சொங்கலா மையத்தில் அமைந்துள்ள ஒரு பிரபலமான சந்தையாகும்.
இந்தச் சந்தை இரு பகுதிகளாக பிரிக்கப்பட்டுள்ளது. முதல் பாகம் முன்பு "சலோம்தாய்" சினிமா (*Chaloemthai*) என்று அழைக்கப்பட்ட 2 மாடி கட்டிடம். இரண்டாவது பகுதி சாலையோரமாக உள்ள ஒரு வெளிப்புற சந்தை.
# அட் யாய்

## சுற்றுலா தலம்

- அட் யாய் நகராட்சி பூங்கா (Hatyai City Municipal Park)
- மதச் சிலைகள், கோண்டோலா சவாரிகள், பெடல் படகு சவாரி, விளையாட்டு மைதானங்கள் மற்றும் துடைக்கும் காட்சிகளுடன் கூடிய விசித்திரமான நகர பூங்கா
- க்லாங் ஹே மிதக்கும் சந்தை (Khlong Hae Floating Market)
- தாய்லாந்து தெரு உணவு, பானங்கள் மற்றும் படகுகளில் இருந்து நினைவுப் பொருட்களை விற்கும் விற்பனையாளர்களுடன் நீர்நிலை சந்தை.
- இளவரசி மகா சக்ரி சிரிந்தோர்ன் இயற்கை வரலாற்று அருங்காட்சியகம் (Princess Maha Chakri Sirindhorn Natural History Museum)
- சமகால இயற்கை வரலாற்று அருங்காட்சியகம் பல மாதிரிகள், கடல் டியோராமாக்கள் & டைனோசர் கண்காட்சிகள்
- சோங்க்லா பழைய நகரம்/ சிங்கோரா பழைய நகரம் (Songkhla Old Town)
- கட்டிடக்கலை, தெருக் கலை மற்றும் உணவு வகைகளுடன் தூர கிழக்கு மற்றும் மேற்கத்திய பாணிகளைக் கொண்ட பாரம்பரிய மாவட்டம்.
- ஆசியான் நைட் பஜார் (ASEAN Night Bazaar Hatyai)
- ஆடைகள், நினைவுப் பொருட்கள், தாய் உணவுகள் மற்றும் பானங்கள் கடைகளுடன் சந்தை. ஷாப்பிங் செய்ய சுற்றுலா பயணிகள் மத்தியில் பிரபலமானது
- சியாம் கலைக்கூடம் (Siam Art Gallery)
- அட் யாய் நை வாட் (Wat Hat Yai Nai)
- திறந்தவெளிக் கோயில், உலகிலேயே மிகப் பெரியது, சாய்ந்திருக்கும் புத்தரின் பிரமாண்ட சிலைக்கு பெயர் பெற்றது
- மத்திய அட் யாய் (Central Hatyai)
- நகரத்தின் மிகப்பெரிய வணிக வளாகம்
- கிரீன்வே நைட் மார்க்கெட் (Greenway Night Market)
- தின்பண்டங்கள், ஃபேஷன் மற்றும் பாகங்கள் விற்கும் ஸ்டால்களைக் கொண்ட சந்தை.
- லீ கார்டன்ஸ் இரவு சந்தை (Lee Garden Night Market)
- கிம் யோங் சந்தை (Kim Yong Market)
# மலுக்கு குயில்

**மலுக்கு குயில்** (*Moluccan cuckoo*)(*காகோமேண்டிசு ஏருஜினோசசு*) என்பது குகுலிடே குடும்பத்தில் உள்ள குயில் சிற்றினமாகும். இது மலுக்கு தீவுகள் காணப்படும் அகணிய உயிரி ஆகும்.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# கீரிப்பாறை

**கீரிப்பாறை** என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில், என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில் அமைந்துள்ள ஒரு குன்றுப் பகுதியாகும்.
திட்டுவிளை, பூதப்பாண்டி, வடசேரி, நாகர்கோவில் மற்றும் குலசேகரம் ஆகியவை கீரிப்பாறைக்கு அருகிலுள்ள முக்கிய புறநகர்ப் பகுதிகளாகும். அரசு இரப்பர் கழகம் தன்னுடைய இரப்பர் தொழிற்சாலை ஒன்றை இங்கு அமைத்துள்ளது.  
கீரிப்பாறை பகுதியானது, கன்னியாகுமரி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் என். தளவாய் சுந்தரம் ஆவார். மேலும் இப்பகுதி, கன்னியாகுமரி மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக விஜய் வசந்த், 2019, 2021 ஆம் ஆண்டு நடத்தப்பட்ட தேர்தலில் வெற்றி பெற்றார்.
# கார்போகோசிக்சு

**கார்போகோசிக்சு** (*Carpococcyx*) என்பது குகுலிடே குடும்பத்தில் உள்ள பெரிய நிலக் குயில்களின் பேரினமாகும். இவற்றின் பரவல் தென்கிழக்கு ஆசியாவில் ஈரப்பதமான காடுகள் நிறைந்த பகுதிகளில் மட்டுப்படுத்தப்பட்டுள்ளன. இவை *நியோமார்பசு* பேரினங்களுடன் ஒத்த பண்புகள் கொண்டிருந்த போதிலும், இந்த தென்அமெரிக்க தரை குயில்களுடன் நெருங்கிய தொடர்பினைக் கொண்டிருக்கவில்லை.
# கார்போகோசிக்சு

## சிற்றினங்கள்

இந்த பேரினத்தில் மூன்று அலோபாட்ரிக் சிற்றினங்கள் உள்ளன. இவற்றில் இரண்டு சமீப காலம் வரை சுந்தா தரை குயில் என்ற பெயரில் கருதப்பட்டன.
| *கார்போகோசிக்சு ரெனால்டி* | பவளக்கொடி தரை குயில் | கம்போடியா, லாவோஸ், தாய்லாந்து, வியட்நாம் |
| --- | --- | --- |
| *கார்போகோசிக்சு ரேடியசு* | போர்னிய தரை குயில் | புரூணை, மலேசியா மற்றும் இந்தோனேசியா |
| *கார்போகோசிக்சு விரிடிசு* | சுமத்ரா தரை குயில் | சுமத்திரா |
# பரதேசி யூதர்

**பரதேசி யூதர்** (*Paradesi Jews*) எனப்படுவோர் எசுப்பானியாவில் இருந்து யூதர்கள் வெளியேற்றப்பட்டதைத் தொடர்ந்து 15-ஆம், 16-ஆம் நூற்றாண்டுகளில் இந்தியத் துணைக்கண்டத்தில் குடியேறிய யூதர்களின் இனக்குழுவைக் குறிக்கும். *பரதேசி* மலையாளத்தில் *வெளிநாட்டினர்* எனப் பொருள். கட்டாய மதமாற்றம், துன்புறுத்தல், யூத எதிர்ப்புக் கொள்கை ஆகியவற்றின் காரணமாக எசுப்பானியாவில் இருந்து யூதர்களை வெளியேற்றும் அலாம்பிரா ஆணை, 1496 இல் போர்த்துக்கேய மன்னர் மானுவலின் ஆணை ஆகியவை எசுப்பானியா, போர்த்துகலில் இருந்து செபராது யூதர்களை வெளியேற்றியது. இவர்கள் சில வேளைகளில் "வெள்ளை யூதர்கள்" என்று குறிப்பிடப்படுகிறார்கள், இருப்பினும் அந்தப் பயன்பாடு பொதுவாக இழிவான அல்லது பாரபட்சமாகக் கருதப்படுகிறது, ஒப்பீட்டளவில் சமீபத்திய (15 ஆம் நூற்றாண்டின் இறுதியில் இருந்து) யூதக் குடியேறிகளைக் குறிக்கிறது. கொச்சியில் குடியேறிய பரதேசி யூதர்கள் மசாலாப் பொருட்களை விற்பனை செய்தனர். இவர்கள் தென்னிந்தியாவில் கேரளத்தில் குடியேறிய பரந்த கொச்சி யூத சமூகத்தில் தம்மை இணைத்துக் கொண்டனர்.  
சென்னையின் பரதேசி யூதர்கள் கோல்கொண்டா வைரம், விலைமதிப்பற்ற கற்கள் மற்றும் பவளங்களை விற்பனை செய்தார்கள். இவர்கள் கோல்கொண்டாவின் ஆட்சியாளர்களுடன் மிகவும் நல்ல உறவைக் கொண்டிருந்தனர், இவர்கள் சில வெளிநாடுகளுடன் (உதுமானியப் பேரரசு, ஐரோப்பா) வணிகத் தொடர்புகளைப் பேணி வந்தனர், அத்துடன் அவர்களின் மொழித் திறன் பயனுள்ளதாக இருந்தது. செபராதுகள் இலதீனோ (யூதியோ-எசுப்பானியம்) பேசினாலும், இந்தியாவில் அவர்கள் மலபார் யூதர்கள் என்றும் அழைக்கப்படும் கொச்சி யூதர்களிடமிருந்து தமிழ், கொங்கணி மொழி, யூத-மலையாளம் ஆகியவற்றைக் கற்றனர்.  
இந்தியா 1947 இல் விடுதலை பெற்றதும், இசுரேல் ஒரு நாடாக அங்கீகரிக்கப்பட்டதும், பெரும்பாலான கொச்சி யூதர்கள் அலியாவை உருவாக்கி 1950களின் நடுப்பகுதியில் இசுரேலுக்குக் குடி பெயர்ந்தனர். பரதேசி யூதர்கள் பலர், ஆங்கிலோ இந்தியர்களின் தேர்வுகளைப் போலவே, ஆத்திரேலியாவுக்கும், ஏனைய பொதுநலவாய நாடுகளுக்கும் குடிபெயர்ந்தனர்.
# சுராஹ் சட்டமன்றத் தொகுதி

**சுராஹ் சட்டமன்றத் தொகுதி** (*Churah Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சம்பா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 1 ஆகும்.
# சுராஹ் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951 | அவ்தார் சந்த் | இந்திய தேசிய காங்கிரஸ் |
| வித்யா தர் |  |  |
| 2012 | ஹன்ஸ் ராஜ் | பாரதிய ஜனதா கட்சி |
| 2017 |  |  |
| 2022 | } |  |
# டல்ஹௌசி சட்டமன்றத் தொகுதி

**டல்ஹௌசி சட்டமன்றத் தொகுதி** (*Dalhousie Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சம்பா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 4 ஆகும்.
# டல்ஹௌசி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2012 | ஆஷா குமாரி | இந்திய தேசிய காங்கிரஸ் |  |
| 2017 |  |  |  |
| 2022 | தாவிந்தர் சிங் | பாரதிய ஜனதா கட்சி | } |
# 2023 சத்தீசுகர் சட்டப் பேரவைத் தேர்தல்

**2023 சத்தீசுகர் சட்டப் பேரவைத் தேர்தல்** (**2023 Chhattisgarh Legislative Assembly**) சத்தீசுகர் சட்டப் பேரவையின் 90 உறுப்பினர்களை தேர்ந்தெடுக்க நவம்பர் 2023க்குள் நடைபெற தேர்தல் ஆகும்.தற்போது இம்மாநிலத்தில் இந்திய தேசிய காங்கிரசு கட்சியின் பூபேஷ் பாகல் முதலமைச்சராக உள்ளார்.
# 2023 சத்தீசுகர் சட்டப் பேரவைத் தேர்தல்

## பின்னணி

இறுதியாக நவம்பர் 2018ல் சத்தீசுகர் சட்டப் பேரவைத் தேர்தல் நடைபெற்றது. தேர்தலில் வெற்றி பெற்ற இந்திய தேசிய காங்கிரசு கட்சியின் பூபேஷ் பாகல் தலைமையில் அமைச்சரவை அமைந்தது. சத்தீசுகர் சட்டப் பேரவையின் பதவிக் காலம் 3 சனவரி 2024 உடன் முடிவடைகிறது.
# 2023 சத்தீசுகர் சட்டப் பேரவைத் தேர்தல்

## தேர்தல் அட்டவணை

| தேர்தல் அறிவிக்கை நாள் | 13 அக்டோபர் 2023 | 21 அக்டோபர் 2023 |
| --- | --- | --- |
| வேட்பு மனு தாக்கல் துவக்கம் | 13 அக்டோபர் 2023 | 21 அக்டோபர் 2023 |
| வேட்பு மனு தாக்கல் முடிவு | 20 அக்டோபர் 2023 | 30 அக்டோபர் 2023 |
| வேட்பு மனு பரிசீலனை | 21 அக்டோபர் 2023 | 31 அக்டோபர் 2023 |
| வேட்பு மனு திரும்ப பெறும் இறுதி நாள் | 23 அக்டோபர் 2023 | 2 நவம்பர் 2023 |
| வாக்குப் பதிவு நாள் | **7** **நவம்பர் 2023** | **17** **நவம்பர் 2023** |
| வாக்குகள் எண்ணும் நாள் | 3 டிசம்பர் 2023 | 3 டிசம்பர் 2023 |
# 2023 சத்தீசுகர் சட்டப் பேரவைத் தேர்தல்

## அரசியல் கட்சிகள் மற்றும் கூட்டணிகள்

| இந்திய தேசிய காங்கிரசு | பூபேஷ் பாகல் | 90 |  |  |  |
| --- | --- | --- | --- | --- | --- |
| பாரதிய ஜனதா கட்சி | நாராயணன் சந்தேல் | 90 |  |  |  |
| சத்தீசுகர் ஜனதா காங்கிரசு | அமித் ஜோகி | 60 |  |  |  |
| பகுஜன் சமாஜ் கட்சி+ | கோண்ந்வானா கணதந்திர கட்சி | பகுஜன் சமாஜ் கட்சி | ஹேமந்த் போயம் | 53 | 90 |
| கோண்ந்வானா கணதந்திர கட்சி | துளேஷ்வர் சிங் மார்க்கம் | 37 |  |  |  |
| ஆம் ஆத்மி கட்சி | கோமல் ஹுபெண்டி | 57 |  |  |  |
| - | இடது முன்னணி | இந்தியப் பொதுவுடமைக் கட்சி | மணீஷ் கஞ்சம் | 16 | 19 |
| இந்தியப் பொதுவுடமைக் கட்சி (மார்க்சிஸ்ட்) | சஞ்சய் பரட்டே | 3 |  |  |  |
# 2023 சத்தீசுகர் சட்டப் பேரவைத் தேர்தல்

## கருத்துக் கணிப்புகள்

4 நவம்பர் 2023 ABP News-CVoter வெளியிட்ட கருத்துக் கணிப்பில், பதிவான வாக்குகளில் இந்திய தேசிய காங்கிரசு 44.8% வாக்குகளும்; பாரதிய ஜனதா கட்சி 42.7% வாக்குகளும் பெறும் என கணித்துள்ளது.r
# 2023 சத்தீசுகர் சட்டப் பேரவைத் தேர்தல்

## தேர்தல் முடிவுகள்

மொத்தமுள்ள 90 தொகுதிகளில் பாரதிய ஜனதா கட்சி 54 தொகுதிகளில் வென்றது. காங்கிரசு இரண்டாம் இடத்திற்கு சென்றது.
| வாக்குகள் | % | ±விழுக்காடு | போட்டியிட்ட தொகுதிகள் | வென்ற தொகுதிகள் | **+/−** |  |
| --- | --- | --- | --- | --- | --- | --- |
| பாரதிய ஜனதா கட்சி | 7,234,968 | 46.27% | 90 | 54 | 39 |  |
| இந்திய தேசிய காங்கிரசு | 6,602,586 | 42.23% | 90 | 35 | 33 |  |
| பகுஜன் சமாஜ் கட்சி கூட்டணி | பகுஜன் சமாஜ் கட்சி | 319,903 | 2.05% | 58 | 0 | 2 |
| கோண்ந்வானா கணதந்திர கட்சி | 32 | 1 | 1 |  |  |  |
| Total | 90 | 1 | 1 |  |  |  |
| சத்தீஸ்கர் ஜனதா கட்சி | 192,406 | 1.23% | 77 | 0 | 5 |  |
| பிற கட்சிகள் | 867,063 | 5.55% | 0 |  |  |  |
| சுயேச்சைகள் | 0 |  |  |  |  |  |
| நோட்டா | 197,678 | 1.26% |  |  |  |  |
# 2023 சத்தீசுகர் சட்டப் பேரவைத் தேர்தல்

## இதனையும் காண்க

- 2023 இந்தியப் பொதுத்தேர்தல்கள்
- சத்தீசுகர் சட்டப் பேரவை
- சத்தீசுகர் முதலமைச்சர்களின் பட்டியல்
# 2023 தெலங்காணா சட்டப் பேரவைத் தேர்தல்

**2023 தெலங்காணா சட்டப் பேரவைத் தேர்தல்** (2023 Telangana legislative assembly election), தெலங்காணா சட்டப் பேரவையின் 119 உறுப்பினர்களை தேர்தல் மூலம் தேர்ந்தெடுக்க டிசம்பர் 2023 நவம்பர் 30இல் நடைபெற்றது சட்டப் பேரவைத் தேர்தல். .தேர்தலில் காங்கிரஸ் வெற்றிப் பெற்று ரேவந்த் ரெட்டி முதல்வரானார்.
# 2023 தெலங்காணா சட்டப் பேரவைத் தேர்தல்

## பின்னணி

இறுதியாக டிசம்பர் 2018ல் தெலங்காணா சட்டப் பேரவைத் தேர்தல் நடைபெற்றது. தேர்தலில் பாரத் இராட்டிர சமிதி கட்சி பெரும்பான்மையான தொகுதிகளைக் கைப்பற்றி க. சந்திரசேகர் ராவ் தலைமையில் ஆட்சி அமைத்தது. தற்போதைய தெலங்காணா சட்டப் பேரவையின் பதவிக்காலம் 16 சனவரி 2024 அன்றுடன் முடிவடைகிறது.
# 2023 தெலங்காணா சட்டப் பேரவைத் தேர்தல்

## தேர்தல் அட்டவணை

| தேர்தல் நிகழ்வு | அட்டவணை |  |
| --- | --- | --- |
| தேர்தல் அறிவிக்கை நாள் | 3 நவம்பர் 2023 |  |
| வேட்பு மனு தாக்கல் - இறுதி நாள் | 10 நவம்பர் 2023 |  |
| வேட்பு மனு பரிசீலனை | 13 நவம்பர் 2023 |  |
| வேட்பு மனு திரும்பப் பெறல் - இறுதி நாள் | 15 நவம்பர் 2023 |  |
| தேர்தல் நாள் | **30 நவம்பர் 2023** |  |
| வாக்கு எண்ணிக்கை நாள் | 3 டிசம்பர் 2023 | } |
# 2023 தெலங்காணா சட்டப் பேரவைத் தேர்தல்

## கட்சிகளும் கூட்டணியும்

| பாரத் இராட்டிர சமிதி | க. சந்திரசேகர் ராவ் | 119 |  |  |
| --- | --- | --- | --- | --- |
| இ.தே.கா.+ | இந்திய தேசிய காங்கிரசு | ரேவந்த் ரெட்டி | align= 118 | 119 |
| இந்திய பொதுவுடமைக் கட்சி | குணம்நேனி சாம்பசிவ ராவ் | align= 1 |  |  |
| பா.ஜ.க.+ | பாரதிய ஜனதா கட்சி | ஜி. கிஷன் ரெட்டி | align= 111 | 119 |
| ஜனசேனா கட்சி | என். சங்கர் கவுட் | align= 8 |  |  |
| பகுஜன் சமாஜ் கட்சி | இரெ. சி. பிரவீன் குமார் | 87 |  |  |
| இந்தியப் பொதுவுடமைக் கட்சி (மார்க்சிஸ்ட்) | தம்மினேனி வீரபத்ரம் | 19 |  |  |
| அனைத்திந்திய மஜ்லிசே இத்திகாதுல் முசுலிமீன் | அக்பருதீன் ஓவைசி | 9 | } |  |
# 2023 தெலங்காணா சட்டப் பேரவைத் தேர்தல்

## தேர்தல் முடிவுகள்

இத்தேர்தலில் 119 தொகுதிகளில், 64 தொகுதிகளில் இந்திய தேசிய காங்கிரசு கட்சி வென்றது.  
| கூட்டணிகள்/கட்சிகள் | மொத்த வாக்குகள் | பெற்ற இடங்கள் |  |  |  |  |  |
| --- | --- | --- | --- | --- | --- | --- | --- |
| இதேகா+ | இந்திய தேசிய காங்கிரசு | 9,235,833 | 39.40% | 10.97 | 118 | 64 | 45 |
| இந்தியப் பொதுவுடமைக் கட்சி | 0.34% | 0.06 | 1 | 1 | 1 |  |  |
| Total | 9,316,169 | 39.74% | 10.91 | 119 | 65 | 46 |  |
| பாரத் இராட்டிர சமிதி | 8,753,956 | 37.35% | 9.52 | 119 | 39 | 49 |  |
| தேசிய ஜனநாயகக் கூட்டணி | பாரதிய ஜனதா கட்சி | 3,257,528 | 13.90% | 6.92 | 111 | 8 | 7 |
| ஜனா சேனா கட்சி | 59,001 | 0.25% | 0.25 | 8 | 0 |  |  |
| Total | 3,316,529 | 14.15% | 7.17 | 119 | 8 | 7 |  |
| அனைத்திந்திய மஜ்லிசே இத்திகாதுல் முசுலிமீன் | 519,379 | 2.22% | 0.49 | 9 | 7 |  |  |
| மற்ற கட்சிகள் | 848,086 | 3.62% | 6.65 | 933 | 0 | 3 |  |
| சுயேட்சை | 513,873 | 2.19% | 1.06 | 991 | 0 | 1 |  |
| நோட்டா | 171,953 | 0.73% |  |  |  |  |  |
| **பதிவாகிய வாக்குகள்** | **2,34,74,306** | **71.97** |  |  |  |  |  |
| **மொத்த வாக்குகள்** | **3,26,18,257** |  |  |  |  |  |  |
# 2023 தெலங்காணா சட்டப் பேரவைத் தேர்தல்

## இதனையும் காண்க

- 2023 இந்தியப் பொதுத்தேர்தல்கள்
- தெலங்காணா சட்டப் பேரவை
- தெலங்காணா முதலமைச்சர்களின் பட்டியல்
# மேகாலயா மக்கள் ஜனநாயக முன்னணி

**மேகாலயா மக்கள் ஜனநாயக முன்னணி** (**People's Democratic Front (PDF)** இந்தியாவின் மேகாலயா மாநிலத்தில் செயல்படும் ஒரு மாநிலக் கட்சியாகும். இது மேகாலயா பழங்குடி மக்கள் நல்னகளுக்காக நிறுவப்பட்ட கட்சியாகும். இக்கட்சி 2017ஆம் ஆண்டில் பி. என். சையம் மற்றும் எல். மாவ்லாங் ஆகியோரால் நிறுவப்பட்டது. தற்போது வடகிழக்கு ஜனநாயகக் கூட்டணியில் இக்கட்சி அங்கம் வகிக்கிறது. மேகாலயா மாநிலத்தின் காசி மற்றும் செயிந்தியா மலைப்பகுதிகளில் வாழும் இரண்டு பழங்குடி மக்களான காசி மக்கள் மற்றும் காரோ மக்கள் ஆகியோரின் நலன்களுக்காக இக்கட்சி துவக்கப்பட்டது. 2018 மேகாலயா சட்டமன்றத் தேர்தலில் இக்கட்சி 1,28,413 வாக்குகளையும் (8.2%) மற்றும் 4 சட்டமன்றத் தொகுதிகளையும் கைப்பற்றியது. தற்போது இக்கட்சி வடகிழக்கு ஜனநாயகக் கூட்டணியில் உள்ளது.
# மேகாலயா மக்கள் ஜனநாயக முன்னணி

## இதனையும் காண்க

- மேகாலயாவின் சட்டமன்றம்
- வடகிழக்கு ஜனநாயகக் கூட்டணி
# சம்பா சட்டமன்றத் தொகுதி

**சம்பா சட்டமன்றத் தொகுதி** (*Chamba Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சம்பா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 3 ஆகும்.
# சம்பா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1951 | சத்தர் சிங் | இந்திய தேசிய காங்கிரஸ் |  |
| 1967 | கிஷோரி லால் | பாரதீய ஜனசங்கம் |  |
| 1972 |  |  |  |
| 1977 | ஜனதா கட்சி |  |  |
| 1982 | சாகர் சந்த் நய்யார் | இந்திய தேசிய காங்கிரஸ் |  |
| 1985 |  |  |  |
| 1990 | கிஷோரி லால் | பாரதிய ஜனதா கட்சி |  |
| 1993 | ஹர்ஷ் மகாஜன் | இந்திய தேசிய காங்கிரஸ் |  |
| 1998 |  |  |  |
| 2003 |  |  |  |
| 2007 | பால் கிருஷன் சௌகான் | பாரதிய ஜனதா கட்சி |  |
| 2012 |  |  |  |
| 2017 | பவன் நய்யார் |  |  |
| 2022 | நீரஜ் நய்யார் | இந்திய தேசிய காங்கிரஸ் | } |
# வடகிழக்கு ஜனநாயகக் கூட்டணி

**வடகிழக்கு ஜனநாயகக் கூட்டணி** (**North-East Democratic Alliance** or **NEDA**) 24 மே 2016 அன்று பாரதிய ஜனதா கட்சியால் நிறுவப்பட்டது. இப்புதிய கூட்டணியின் நோக்கம் வடகிழக்கு இந்தியாவில் உள்ள 8 மாநிலங்களில் வாழும் மக்கள் நலன்களை பாதுகாப்பதுடன், இந்திய தேசிய காங்கிரசு கட்சி அல்லாத பிற பழங்குடி மக்களின் அரசியல் கட்சிகளை ஒருங்கிணைப்பதாகும். இக்கூட்டணியின் ஒருங்கிணைப்பாளர் ஹிமாந்த பிஸ்வாஸ் சர்மா ஆவார்.
# வடகிழக்கு ஜனநாயகக் கூட்டணி

## கூட்டணி உறுப்பினர்கள்

வடகிழக்கு ஜனநாயக கூட்டணியில் உள்ள அரசியல் கட்சிகள்:
| அரசியல் கட்சி | மக்களவை உறுப்பினர்கள் (25) | மாநிலங்களவை உறுப்பினர்கள் (14) | சட்டமன்ற உறுப்பினர்கள் (498) | மாநில அளவில் | கூட்டணியில் சேர்ந்த நாள் |  |
| --- | --- | --- | --- | --- | --- | --- |
| **1** | பாரதிய ஜனதா கட்சி | 15 | 8 | 195 | வடகிழக்கு இந்தியா | 2016 |
| **2** | நாகாலாந்து மக்கள் முன்னணி | 0 | 0 | 9 | நாகாலாந்து, மணிப்பூர் | 2018 |
| **2** | தேசிய மக்கள் கட்சி | 1 | 1 | 34 | வடகிழக்கு இந்தியா (தேசியக் கட்சி) | 2018 |
| **3** | அசாம் கண பரிசத் | 0 | 1 | 9 | அசாம் | 2016 |
| **4** | தேசியவாத ஜனநாயக முற்போக்கு கட்சி | 1 | 0 | 42 | நாகாலாந்து | 2018 |
| **5** | சிக்கிம் கிரந்திகாரி மோர்ச்சா | 1 | 0 | 19 | சிக்கிம் | 2019 |
| **6** | மேகாலயா ஐக்கிய ஜனநாயகக் கட்சி | 0 | 0 | 8 | மேகாலயா | 2016 |
| **8** | மேகாலயா மக்கள் ஜனநாயக முன்னணி | 0 | 0 | 4 | மேகாலயா | 2018 |
| **7** | மலை மாநில மக்கள் ஜனநாயக கட்சி | 0 | 0 | 2 | மேகாலயா | 2018 |
| **8** | ஐக்கிய மக்கள் லிபரல் கட்சி | 0 | 1 | 7 | அசாம் | 2020 |
| **9** | போடோலாந்து மக்கள் முன்னணி | 0 | 0 | 3 | அசாம் | 2022 |
| **10** | குக்கி மக்கள் கூட்டணி | 0 | 0 | 2 | மணிப்பூர் | 2022 |
| **11** | சுயேச்சைகள் | 1 | 0 | 17 | வடகிழக்கு இந்தியா | 2020 |
| மொத்தம் | **20** | **11** | 378 | இல்லை | இல்லை |  |
# வடகிழக்கு ஜனநாயகக் கூட்டணி

## வடகிழக்கு கூட்டணியின் சட்டமன்றத் தலைவர்கள்

### முதலமைச்சர்கள்

| மாநிலம் | நாள் | முதலமைச்சர் | படம் | முதலமைச்சரின் கட்சி | நாள் | கூட்டணியின் உறுப்புக்கட்சிகள் | சட்டமன்றத்தில் இடங்கள் |
| --- | --- | --- | --- | --- | --- | --- | --- |
| அசாம் | 24 மே 2016 | ஹிமாந்த பிஸ்வாஸ் சர்மா | பாரதிய ஜனதா கட்சி | 10 மே 2021 | அசாம் கண பரிசத்
ஐக்கிய மக்கள் லிபரல் கட்சி
போடோலாந்து மக்கள் முன்னணி | 82/126 |  |
| அருணாச்சலப் பிரதேசம் | 29 டிசம்பர் 2016 | பெமா காண்டு | பாரதிய ஜனதா கட்சி | 29 டிசம்பர் 2016 | தேசிய மக்கள் கட்சி | 55/60 |  |
| மணிப்பூர் | 15 மார்ச் 2017 | ந. பீரேன் சிங் | பாரதிய ஜனதா கட்சி | 15 மார்ச் 2017 | தேசிய மக்கள் கட்சி
நாகாலாந்து மக்கள் முன்னணி | 55/60 |  |
| நாகாலாந்து | 7 மார்ச் 2008 | நைபியு ரியோ | தேசியவாத ஜனநாயக முற்போக்கு கட்சி | 7 மார்ச் 2018 | பாரதிய ஜனதா கட்சி |  |  |
| மிசோரம் | 23 மே 2019 | ஜோரம்தங்கா | மிதேமு | 15 டிசம்பர் 2018 | - | - | 60/60 |
| மேகாலயா | 8 மார்ச் 2018 | கான்ராட் சங்மா | தேசிய மக்கள் கட்சி | 8 மார்ச் 2018 | மேகாலயா ஐக்கிய ஜனநாயகக் கட்சி
மேகாலயா மக்கள் ஜனநாயக முன்னணி
மலை மாநில மக்கள் ஜனநாயக கட்சி
பாரதிய ஜனதா கட்சி | 41/60 |  |
| திரிபுரா | 6 மார்ச் 2018 | மாணிக் சாகா | பாரதிய ஜனதா கட்சி | 15 மே 2022 | திரிபுரா பூர்வகுடி மக்கள் முன்னணி | 43/60 |  |
| சிக்கிம் | 23 மே 2019 | பிரேம் சிங் தமாங் | சிக்கிம் கிராந்திகாரி மோர்ச்சா | 23 மே 2019 | பாரதிய ஜனதா கட்சி | 31/32 |  |
# நீல கூவா

**நீல கூவா** (*Blue coua-கூவா கேருலே* என்பது குக்குலிடே என்ற குயில் குடும்பத்தில் உள்ள ஒரு பறவை சிற்றினமாகும். இது மடகாசுகர் தீவில் மட்டுமே காணப்படும் அகணிய உயிரி.
# நீல கூவா

## வகைப்பாட்டியல்

இந்த சிற்றினத்தை 1766-ல் கரோலஸ்ல் லின்னேயஸ் விவரித்தார். ஒரு காலத்தில் பன்னிரண்டு வகையான *கூவா* சிற்றினங்கள் இருந்தன. ஆனால் இன்று எட்டு அல்லது ஒன்பது இனங்கள் மட்டுமே உள்ளன. *கூவா பேரினமானது* கோஆ என்பதிலிருந்து உருவானது. இது *குயிலின்* மலகசி பெயராகும். பிரெஞ்சு மொழியில் இந்த பறவை *கூவா ப்ளூ* என்று அழைக்கப்படுகிறது.
# நீல கூவா

## விளக்கம்

பறவையின் இறகுகள் அடர் நீலத்திலும் கண்ணைச் சுற்றி இறகுகள் இல்லாத தனித்துவமான நீல முட்டை வடிவப் பகுதியும் உள்ளது. எல்லா குயில்களைப் போலவே, இவை பெரிய பாதங்களைக் கொண்டுள்ளன. மீளக்கூடிய மூன்றாவது கால்விரல்களும் கொண்டுள்ளன. இது ஒரு பருமனான நிழல் மற்றும் குறுகிய, பரந்த இறக்கைகள் மற்றும் நீண்ட வால் ஆகியவற்றைக் கொண்டுள்ளது. பறவைகளின் சராசரி உடல் நீளம் ்வரையும், உடலின் எடை வரையிலும், பெண் பறவையின் எடை சற்று அதிகமாகவும் காணப்படும். இதன் ஓசை சம இடைவெளியில் ″கோஓ கோஓ கோஓ″ எனவும் சுருக்கமாக ″ப்ரீஇ″ எனவும் ஒலிக்கும்.
# நீல கூவா

## சூழலியல்

நீலக் கூவா என்பது பூச்சிகள், பழங்கள் மற்றும் சிறிய ஊர்வனவற்றை உண்ணும். மிதவெப்ப மண்டல அல்லது வெப்பமண்டல வறண்ட காடுகள், மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடுகளில் காணப்படும் பூச்சிகள், பழங்கள் மற்றும் சிறிய ஊர்வனவற்றை உண்ணும் ஒரு அனைத்துண்ணி வகையினைச் சார்ந்தது. ஒரு மரக்கிளையில் இலைகள் மற்றும் கிளைகளால் கட்டப்பட்ட கூட்டில் பெண் பறவை வெள்ளை முட்டையை இடுகின்றன.
# நீல கூவா

## பரவல்

இந்த சிற்றினம் மடகாசுகரின் வடமேற்கு மற்றும் கிழக்குப் பகுதிகளில் உள்ள காடுகளில் காணப்படுகிறது மற்றும் பொதுவானதாகக் கருதப்படுகிறது.
# நீல கூவா

## நிலை மற்றும் பாதுகாப்பு

இந்த சிற்றினம் பொருத்தமான வாழ்விடங்களில் பொதுவானதாகவும், இதன் மக்கள்தொகை நிலையாக இருப்பதாகவும் தெரிவிக்கப்பட்டுள்ளது. பன்னாட்டு இயற்கைப் பாதுகாப்புச் சங்கம் இந்தப் பறவையின் பாதுகாப்பு நிலையை தீவாய்ப்புக் கவலை குறைந்த இனமாக வகைப்படுத்தியுள்ளது.
# கோலியாத் செம்பகம்

**கோலியாத் செம்பகம்** (*Goliath coucal-சென்ட்ரோபசு கோலியாத*) என்பது குகுலிடே குடும்பத்தில் உள்ள ஒரு வகை குயில் சிற்றினம் ஆகும். இது வடக்கு மலுக்கு தீவுகளில் காணப்படுகிறது. இது ஒரு அகணிய உயிரி. நுரை-வெள்ளை இறக்கை திட்டுகளுடன் கூடிய ஒரு பெரிய கருப்பு குயில் இது. அரிய வெளிறிய வடிவங்களும் வெளிறிய தலைகள் மற்றும் இவற்றின் உடலில் மாறக்கூடிய இறகுப் பகுதிகளைக் கொண்டிருக்கும். குஞ்சுகள் பொதுவாகக் கருமையான வயது வந்தவர்களைப் போன்று காணப்படும். ஆனால் கீழ்ப்பகுதியில் கசுகொட்டை நிறத்திலிருக்கும். காடுகளின் அடிப்பகுதியிலும், அருகிலுள்ள அடர்ந்த அடிமரங்களிலும் அடர்ந்த சிக்குகளுக்குள் இணையாகவோ அல்லது சிறு குழுக்களாகவோ காணப்படுகின்றன. பெரும்பாலும் இவற்றின் ஓசையின் மூலம் கண்டறியப்படுகின்றன.
# பட்டியாத் சட்டமன்றத் தொகுதி

**பட்டியாத் சட்டமன்றத் தொகுதி** (*Bhattiyat Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சம்பா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 5 ஆகும்.
# பட்டியாத் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1951 | ஜெய்வந்த் ராம் | இந்திய தேசிய காங்கிரஸ் |  |
| 1967 | ஐ. சிங் | பாரதீய ஜனசங்கம் |  |
| 1972 | பத்மா | இந்திய தேசிய காங்கிரஸ் |  |
| 1977 | சிவ் குமார் | ஜனதா கட்சி |  |
| 1982 | இந்திய தேசிய காங்கிரஸ் |  |  |
| 1985 | குல்தீப் சிங் பதானியா |  |  |
| 1990 | சிவ் குமார் | ஜனதா தளம் |  |
| 1993 | குல்தீப் சிங் பதானியா | சுயேச்சை |  |
| 1998 | கிஷோரி லால் | பாரதிய ஜனதா கட்சி |  |
| 2003 | குல்தீப் சிங் பதானியா | சுயேச்சை |  |
| 2007 | இந்திய தேசிய காங்கிரஸ் |  |  |
| 2012 | பிக்ரம் சிங் ஜர்யால் | பாரதிய ஜனதா கட்சி |  |
| 2017 |  |  |  |
| 2022 | குல்தீப் சிங் பதானியா | இந்திய தேசிய காங்கிரஸ் | } |
# நூர்ப்பூர் சட்டமன்றத் தொகுதி

**நூர்ப்பூர் சட்டமன்றத் தொகுதி** (*Nurpur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 6 ஆகும்.
# நூர்ப்பூர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1967 | கேவால் சிங் | இந்திய தேசிய காங்கிரஸ் |
| 1972 | சுயேச்சை |  |
| 1977 | சாத் மகாஜன் | இந்திய தேசிய காங்கிரஸ் |
| 1982 |  |  |
| 1985 |  |  |
| 1990 | கேவால் சிங் | ஜனதா தளம் |
| 1993 | சாத் மகாஜன் | இந்திய தேசிய காங்கிரஸ் |
| 1996 | ரஞ்சித் சிங் பக்ஷாசி |  |
| 1998 | ராகேஷ் பதானியா | பாரதிய ஜனதா கட்சி |
| 2003 | சாத் மகாஜன் | இந்திய தேசிய காங்கிரஸ் |
| 2007 | ராகேஷ் பதானியா | சுயேச்சை |
| 2012 | அஜய் மகாஜன் | இந்திய தேசிய காங்கிரஸ் |
| 2017 | ராகேஷ் பதானியா | பாரதிய ஜனதா கட்சி |
| 2022 | ரன்பீர் சிங் | } |
**குறிப்பு**
# நிருத்யா பிள்ளை

**நிருத்யா பிள்ளை** (*Nrithya Pillai*) என்பவர் தென்னிந்தியாவின், தமிழ்நாட்டைச் சேர்ந்த ஒரு பரதநாட்டியக் கலைஞர், ஆசிரியர். பரதக்கலைக்குள் இருக்கும் சாதியப் பாகுபாடு, பாலினப் பாகுபாடு போன்றவற்றிற்கு எதிராகவும், இக்கலையைப் பரம்பரை பரம்பரையாக போற்றி நிகழ்த்தி வந்த இசை வேளாளர் சமுதாயத்திடம் இருந்து பறிக்கப்பட்டு ஒரு குறிப்பிட்ட மேல்தட்டு சாதியினரின் ஆதிக்கத்திற்குள் கொண்டு வரப்பட்டதில் உள்ள அரசியலுக்கு எதிராகவும் குரல் கொடுப்பவராக உள்ளார்.  
பரத நாட்டியத்தில் புகழ்பெற்ற நட்டுவனாரான சுவாமிமலை கே. ராஜரத்தினத்தின் பேத்தி நிருத்யா பிள்ளை. இவரின் தாத்தா பிறருக்கு பரதநாட்டியத்தை கற்பிப்பதைப் பார்த்தே இவர் பரத நாட்டியத்தைக் கற்றுக் கொண்டார். இவரது வீட்டில் மேல்தட்டு வர்கத்தைச் சேர்ந்த பல பெண்கள் நாட்டியம் கற்றுவந்த நிலையில் இவரது சமுதாயத்தைச் சேர்ந்த பெண்களுக்கு சமுதாயக் காரணங்களால் அது மறுக்கப்பட்டதாக குறிப்பிடுகிறார். தங்கள் கைளில் இருந்து பறிக்கபட்ட தங்கள் பாரம்பரிய கலையை மீட்கவேண்டும் என்று போராடி வருகிறார். இவர் 2009 முதல் தன் மாணவர்களுக்கு பரத நாட்டியப் பயிற்ச்சி அளித்து வருகிறார்.  
2019 இல் சென்னை கிருஷ்ண காண சபாவில் நடந்த நாட்டிய கலா கருத்தரங்கில் பேசிய இவர், கலைக்குள் இருக்கும் சாதியப் பாகுபாடு, பாலினப் பாகுபாடு, சமூக அந்தஸ்த்து போன்வற்றிற்கு எதிராக பேசினார். இதற்கு இவரது தாத்தாவிடம் நடனம் பயின்றவர்களாலேயே *கோபம், நஞ்சு, கசப்பான நபர்* என்று விமர்ச்சிக்கப்பட்டார்.  
பரத நாட்டியம் தங்கள் சமுதாயத்தின் கைளில் இருந்து பறிபோன பிறகு சமசுகிருதமயமாக்கலுக்கு உள்ளாகிவிட்டதாக குற்றம் சாட்டுகிறார்.
# இந்தோனேசிய நேரம்

**இந்தோனேசிய நேரம்** அல்லது **இந்தோனேசிய சீர் நேரம்** , , என்பது இந்தோனேசியாவில் கடைப்பிடிக்கப்படும் ஒரு நேர முறைமையாகும். இந்த நேர வலயம், கிரீன்விச் துள்ளிய நேரத்திற்கு **+06:00** மணி நேரம் முன்னதாக அமைகின்றது.  
இந்தோனேசிய தீவுக்கூட்டம் புவியியல் ரீதியாக; ஆச்சே (*Aceh*) (UTC+06:00) நிலப்பகுதியில் தொடங்கி பப்புவா நியூ கினி (*Papua*) (UTC+09:00) நிலப்பகுதிகள் வரை; நான்கு நேர மண்டலங்களைக் கொண்டுள்ளது.
இருப்பினும், இந்தோனேசிய அரசாங்கம் அதன் நாட்டில் மூன்று நேர மண்டலங்களை மட்டுமே அங்கீகரிக்கின்றது.
# இந்தோனேசிய நேரம்

## பொது

இந்தோனேசிய அரசாங்கம் அதன் நாட்டில் அங்கீகரித்த மூன்று நேர மண்டலங்கள்:  
- **மேற்கு இந்தோனேசியா நேரம்** (*Western Indonesia Time* - **WIB**) — ஏழு மணி நேரம் முன்னால் (ஒ.ச.நே + 07:00);
- **மத்திய இந்தோனேசியா நேரம்** (*Central Indonesia Time* - **WITA**) — எட்டு மணி நேரம் முன்னால் (ஒ.ச.நே + 08:00);
- **கிழக்கு இந்தோனேசியா நேரம்** (*Eastern Indonesia Time* - **WIT**) — ஒன்பது மணி நேரம் முன்னால் (ஒ.ச.நே + 09:00).
# இந்தோனேசிய நேரம்

## வரலாறு

இந்தோனேசியாவின் மேற்கு மற்றும் மத்திய நேர மண்டலங்களுக்கு இடையிலான எல்லை; மேற்கு கலிமந்தான் (*West Kalimantan*) மற்றும் மத்திய கலிமந்தான் (*Central Kalimantan*) மாநில எல்லைகளின் வழியாக ஜாவா மற்றும் பாலிக்கு இடையே வடக்கே செல்லும் ஒரு கோடாக நிறுவப்பட்டது.  
மத்திய மற்றும் கிழக்கு நேர மண்டலங்களுக்கு இடையிலான எல்லை இந்தோனேசியாவின் கிழக்குத் திமோர் (*Timor*) முனையில் இருந்து சுலவேசியின் (*Sulawesi*) கிழக்கு முனை வரை வடக்கே செல்கிறது.  
பகலொளி சேமிப்பு நேரம் (*Daylight Saving Time* - **DST**) இந்தோனேசியாவில் எங்கும் பயன்பாட்டில் இல்லை.
# மாநிலங்களவைத் தேர்தல்கள் 1990

**மாநிலங்களவைத் தேர்தல்கள் 1990** (*1990 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1990-ல் நடைபெற்ற தேர்தல்கள் ஆகும்.
# மாநிலங்களவைத் தேர்தல்கள் 1990

## தேர்தல்கள்

பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1990-ல் தேர்தல் நடைபெற்றது.
# மாநிலங்களவைத் தேர்தல்கள் 1990

## இடைத்தேர்தல்

1990ஆம் ஆண்டில் பின்வரும் இடைத்தேர்தல்கள் நடத்தப்பட்டன.  
மாநில - உறுப்பினர் - கட்சி
| - | அரியானா | கிருஷ்ண குமார் தீபக் | ஜத | (தேர்தல் 23/03/1990; 1992 முதல் 13/07/1990 வரை) |
| --- | --- | --- | --- | --- |
| மத்தியப் பிரதேசம் | ஜினேந்திர குமார் ஜெயின் | பாஜக | (தேர்தல் 23/03/1990; 1994 வரை ) |  |
| உத்தரப்பிரதேசம் | இராஜா இராமண்ணா | ஜத | (தேர்தல் 23/03/1990; 1992 வரை) |  |
| உத்தரப்பிரதேசம் | சோம் பால் | ஜத | (தேர்தல் 23/03/1990; 1992 வரை) |  |
| உத்தரப்பிரதேசம் | இராச மோகன் காந்தி | ஜத | (தேர்தல் 23/03/1990; 1992 வரை ) |  |
| ராஜஸ்தான் | கஜ் சிங் | (தேர்தல் 26/03/1990; 1992 வரை) |  |  |
| கர்நாடகா | எம். எஸ். குருபாதசுவாமி | ஜத | (தேர்தல் 10/04/1990; 1992 வரை) |  |
| கர்நாடகா | தாராதேவி சித்தார்த்தா | இதேகா | (தேர்தல் 10/04/1990; 1996 வரை) |  |
| பீகார் | கம்லா சின்கா | ஜத | (தேர்தல் 19/04/1990; 1994 வரை) |  |
| உத்தரப்பிரதேசம் | இசட் ஏ அகமத் | சிபிஐ | (தேர்தல் 23/08/1990; 1994 வரை) |  |
| அரியானா | ரஞ்சித் சிங் | ஜத | (தேர்தல் 12/09/1990; 1992 வரை) | } |  
1.
# மாநிலங்களவைத் தேர்தல்களின் பட்டியல்

**மாநிலங்களவைத் தேர்தல்களின் பட்டியல்** (*List of Rajya Sabha elections*) என்பது இந்தியாவில் நடைபெற்ற மாநிலங்களவை தேர்தல் பட்டியல் ஆகும். மாநிலங்களவை (மாநிலங்களின் குழு) அல்லது இந்திய நாடாளுமன்றத்தின் மேலவை உறுப்பினர்கள் இந்தியாவின் அனைத்து மாநிலங்கள் மற்றும் ஒன்றிய பிரதேசங்களின் (தில்லி, ஜம்மு மற்றும் காஷ்மீர் மற்றும் புதுச்சேரி) சட்டமன்ற உறுப்பினர்களால் மறைமுகமாகத் தேர்ந்தெடுக்கப்பட்டவர்கள். மாநிலங்களவை உறுப்பினர்கள் இந்தியாவின் மாநிலங்களைப் பிரதிநிதித்துவப்படுத்துகின்றனர். மாநிலங்களவைத் தேர்தலில் வெற்றி பெறும் வேட்பாளர்கள் 'நாடாளுமன்ற உறுப்பினர்' என அழைக்கப்பட்டு, ஆறு ஆண்டுகள் பதவியில் இருப்பார்கள். புது தில்லியில் உள்ள சன்சாத் பவனில் உள்ள மாநிலங்களவை உறுப்பினர்களின் அவையில், புதிய சட்டங்களை உருவாக்குதல், இந்தியாவின் அனைத்து குடிமக்களையும் பாதிக்கும் தற்போதைய சட்டங்களை நீக்குதல் அல்லது மேம்படுத்துதல் தொடர்பான விடயங்களில் இந்த சபை கூடுகிறது. மாநிலங்களவை உறுப்பினர்கள் 233 பேரைத் தேர்ந்தெடுக்க ஆண்டுதோறும் தேர்தல்கள் நடைபெறுகின்றன. இதில் மூன்றில் ஒரு பங்கு உறுப்பினர்கள் ஒவ்வொரு இரண்டு வருடங்களுக்கும் ஓய்வு பெறுகின்றனர்.  
மாநிலங்களவையின் முதல் தேர்தல் 1952ல் நடந்தது.
# மாநிலங்களவைத் தேர்தல்களின் பட்டியல்

## ஆண்டுதோறும் மாநிலங்களவைத் தேர்தல்

- 1950கள்: 1952, 1953, 1954, 1955, 1956, 1957, 1958, 1959  
- 1960கள்: 1960, 1961, 1962, 1963, 1964, 1965, 1966, 1967, 1968, 1969  
- 1970கள்: 1970, 1971, 1972, 1973, 1974, 1975, 1976, 1977, 1978, 1979  
- 1980கள்: 1980, 1981, 1982, 1983, 1984, 1985, 1986, 1987, 1988, 1989  
- 1990கள்: 1990, 1991, 1992, 1993, 1994, 1995, 1996, 1997, 1998, 1999  
- 2000கள்: 2000, 2001, 2002, 2003, 2004, 2005, 2006, 2007, 2008, 2009  
- 2010கள்: 2010, 2011, 2012, 2013, 2014, 2015, 2016, 2017, 2018, 2019  
- 2020கள்: 2020, 2021, 2022, 2023, 2024, 2025
# மாநிலங்களவைத் தேர்தல்களின் பட்டியல்

## மேலும் பார்க்கவும்

- இந்தியத் தேர்தல்கள்
- இந்தியக் குடியரசுத் தலைவர் தேர்தல்களின் பட்டியல்
- இந்திய அரசு
- இந்திய நாடாளுமன்றம்
- மாநிலங்களவை
- மாநிலங்களவை உறுப்பினர்
# பிபா கோஷ் கோஸ்வாமி

**பிபா கோஷ் கோஸ்வாமி** (*Bibha Gosh Goswami*) 5, 6, 7 மற்றும் 8வது மக்களவையில் மேற்கு வங்கத்தின் நபத்விப் (பட்டியலிடப்பட்ட சாதிகளுக்கு ஒதுக்கப்பட்ட தொகுதி) தொகுதியைப் பிரதிநிதித்துவப்படுத்தினார். இவர் இந்திய கம்யூனிஸ்ட் கட்சி (மார்க்சிஸ்ட்) உறுப்பினர் ஆவார்.